IVL รับการสนับสนุนสินเชื่อสีเขียวเป็นครั้งแรกในประเทศไทย
IVL รับการสนับสนุนสินเชื่อสีเขียวเป็นครั้งแรกในประเทศไทย
2 พ.ค. 2562

บริษัท อินโดรามา เวนเจอร์ส จำกัด (มหาชน) หรือ IVL นำโดย นายอาลก โลเฮีย ประธานเจ้าหน้าที่บริหารกลุ่มบริษัท (กลาง) ได้รับการสนับสนุนสินเชื่อสีเขียวมูลค่า 100 ล้านเหรียญสหรัฐ และ 100 ล้านยูโร หรือคิดเป็นเงินไทยประมาณ 7,000 ล้านบาท จาก นายยาซูฮิโร่ คูโบตะ (ที่ 4 จากขวา) ผู้จัดการทั่วไป ธนาคารมิซูโฮ ประเทศญี่ปุ่น
พร้อมรับโล่เกียรติคุณในฐานะเป็นบริษัทแห่งแรกของประเทศไทยที่ได้รับสินเชื่อสีเขียวที่เชื่อมโยงกับการจัดอันดับ ESG ที่ให้ความสำคัญกับการดำเนินงานที่รับผิดชอบต่อสิ่งแวดล้อม สังคม และธรรมาภิบาล ซึ่งสอดคล้องกับความมุ่งมั่นของอินโดรามา เวนเจอร์ส ในการเป็นบริษัทชั้นนำระดับโลก และการเป็นผู้นำในวงการการเงินสีเขียวของประเทศไทย